Nos Hugo dux Burgundie notum facimus omnibus presentes litteras inspecturis quod cum discordia verteretur de instituendo magistro de domo leprosorum de Sinemuro, inter venerabilem patrem Girardum, Dei gratia Eduensem episcopum, et burgenses de Sinemuro, nos et idem episcopus, pro bono pacis, ordinavimus quod ipse episcopus, hac vice, magistrum institueret, de nostro consilio, in domo predicta, salvo jure imposterum partis utriusque. In cujus rei testimonium, presentibus litteris sigillum nostrum apposuimus cum sigillo predicti venerabilis patris. Datum Argiliaci, die veneris post quindenam apostolorum Petri et Pauli, anno Domini Mº CCº LXº sexto.